Subject: Selgitustaotlus: Turvavalgustussüsteemi hoolduse pädevusnõuded (Tallinna Sadama objektid)
From: "Vladimir Kovalev" <[email-masked]>
To: Päästeamet <[email-masked]>
Date: Wed, 4 Feb 2026 15:21:16 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Lugupeetud Päästeamet

Pöördun Teie poole selgitustaotlusega seoses Tallinna Sadama hoonetes ja
rajatistes asuvate turvavalgustussüsteemide korraliste kontrollide ja
hoolduste läbiviimisega. Soovime tagada süsteemide täieliku vastavuse
seadusandlusele ning vältida võimalikke tõlgenduserinevusi sisekontrolli
ja tehnilise hoolduse vahel.

Meie küsimused on järgmised:

Tuleohutuse seaduse § 32 lg 1 kohaselt peab tuleohutuspaigaldist
kontrollima ja hooldama vastavat kutsetunnistust omav isik. Kas see
tähendab, et Tallinna Sadama objektidel läbiviidavat aastast tehnilist
kontrolli (sh aku kestvustest vastavalt standardile EVS-EN 50172) on õigus
läbi viia ja vastavat hooldusakti väljastada ainult vastavat
kutsetunnistust omaval spetsialistil (nt Tuleohutuspaigaldiste hooldaja,
tase 3 või 4)?

Siseministri määruse nr 17 § 24 sätestab, et turvavalgustussüsteemi
vastavust määrusele peab skeemil tõendama selleks volitatud isiku allkiri.
Kas "volitatud isikuks" saab lugeda Tallinna Sadama töötajat, kes on
määratud vastutavaks isikuks, kuid kellel puudub erialane kutsetunnistus
ja MTR registreering, või peab selleks olema litsentseeritud
teenusepakkuja esindaja?

Määruse nr 17 § 25 kohaselt määrab omanik isiku, kes vastutab päeviku
pidamise ja hoidmise eest. Kas see isik tohib iseseisvalt läbi viia ka
aastast tehnilist hooldust ja väljastada kontrollakti, kui tal puudub
tuleohutuspaigaldiste hooldaja kutsetunnistus?

Kuna tegemist on strateegiliselt tähtsa infrastruktuuriga, on meile
oluline saada ametlik kinnitus, millised toimingud on lubatud
ettevõttesisesele vastutavale isikule ja millised nõuavad
kutsetunnistusega välispartneri kaasamist.

Lugupidamisega / With best regards

Vladimir Kovalev

Käidujuht/Electrical Operations Manager

Muuga sadama grupp/ Muuga Harbour
Energeetikaosakond/ Energy Department

Tel. +372 53323095

 <mailto:[email-masked]> [email-masked]

 <http://www.ts.ee/> www.ts.ee